Craiova Live

Expoziție de fotografie „Perfecțiunea unui 10”
2026-07-01 09:00 - 17:00 (Europe/Bucharest) | Biblioteca Județeană Alexandru și Aristia Aman, Str. M. Kogălniceanu, nr. 9, Craiova, Dolj, România
„Perfecțiunea unui 10” – o expoziție despre clipa în care imposibilul a devenit posibil
Există momente care nu aparțin doar istoriei, ci și memoriei lumii. Există clipe atât de desăvârșite încât timpul se oprește pentru a le privi. La 18 iulie, se împlinesc 50 de ani de la ziua în care o copilă din România a schimbat pentru totdeauna definiția performanței. La Jocurile Olimpice de la Montreal, în vara anului 1976, Nadia Comăneci a primit primul 10 perfect din istoria gimnasticii olimpice. Tabela electronică nu fusese pregătită pentru perfecțiune și a afișat „1.00”. Lumea întreagă a înțeles însă că asistă la nașterea unui simbol.
În semn de omagiu adus acestui moment irepetabil, 47 de artiști fotografi din Craiova, din țară și din diaspora reunesc imaginea și cuvântul în expoziția de eseuri și parabole fotografice intitulată: „Perfecțiunea unui 10”. Expoziția este deschisă publicului până la 31 iulie, în holul Expozițional al Bibliotecii „Alexandru și Aristia Aman” din Craiova, oferind vizitatorilor prilejul de a descoperi un amplu dialog vizual despre una dintre cele mai luminoase pagini din istoria sportului mondial.
Momentul aniversar dedicat împlinirii a cinci decenii de la primul 10 olimpic va fi marcat printr-o ceremonie festivă organizată în data de 17 iulie, începând cu ora 12:00, în Sala „Dinu C. Giurescu” a Bibliotecii „Alexandru și Aristia Aman”, loc în care artiștii, invitații și iubitorii fotografiei vor celebra împreună memoria unui moment care a schimbat pentru totdeauna istoria gimnasticii mondiale.
Expoziția propune o călătorie vizuală dincolo de performanța sportivă. Ea vorbește despre curaj, disciplină, fragilitate, echilibru, vis și depășirea limitelor omenești. Fiecare lucrare este o meditație fotografică inspirată de una dintre cele mai luminoase pagini din istoria sportului mondial.
Cele zece direcții conceptuale care au inspirat autorii – de la „Înainte de 10”, „Copilăria suspendată”, „Corpul ca alfabet”, „Metamorfoza unui număr”, „Perfecțiunea imperfectă”, până la „Scorul care n-a încăput pe tabelă” și „Respirația perfecțiunii” – transformă fotografia într-un limbaj al emoției și al reflecției, într-un dialog între generații, între memorie și prezent, între document și metaforă.
Fiecare autor adaugă o perspectivă proprie asupra perfecțiunii, iar împreună alcătuiesc o singură poveste: aceea a unei note care a devenit patrimoniu al umanității și a unei inspirații care continuă să lumineze generații întregi.
„Perfecțiunea unui 10” nu este doar o expoziție de fotografie.
Este un eseu colectiv despre ceea ce omul poate deveni atunci când talentul întâlnește munca, când emoția întâlnește disciplina și când visul îndrăznește să depășească limitele pe care lumea le credea imposibil de trecut.
Este un omagiu adus Nadiei Comăneci.
Este o reverență în fața perfecțiunii.
Este invitația de a redescoperi, prin fotografie și poezie vizuală, clipa în care un simplu număr s-a transformat pentru totdeauna într-un simbol al excelenței.
Între 1 și 31 iulie, fiecare vizitator este invitat să pășească în acest univers al emoției, iar pe 17 iulie, la ora 12:00, să participe la ceremonia care va aduce împreună artiști, iubitori ai fotografiei, ai sportului și ai culturii, pentru a celebra una dintre cele mai frumoase povești scrise vreodată de România în patrimoniul olimpic al lumii.
„10 nu este o cifră. Este o stare. O lumină. O amintire care continuă să inspire lumea.”

Festivalul Theater Networking Talents 2026
2026-07-01 16:00 - 2026-07-04 20:30 | Teatrul Național Marin Sorescu Craiova, Str. A. I. Cuza, nr. 11, Craiova, Dolj, 200585, România
Festivalul Theater Networking Talents 2026: patru zile în care noua generație de creatori din artele spectacolului se întâlnește la Craiova
Între 1 și 4 iulie 2026, Theater Networking Talents (TNT) revine la Craiova cu ediția a VIII-a: un festival internațional dedicat tinerilor regizori de teatru și creatorilor emergenți din artele spectacolului, construit în jurul spectacolelor de absolvire, al întâlnirilor profesionale și al conversațiilor care deschid drumuri noi.
Organizat de Teatrul Național „Marin Sorescu” din Craiova și Departamentul Arte și Media al Universității din Craiova, TNT aduce împreună, timp de patru zile, artiști aflați la început de carieră, profesori, critici, manageri culturali, producători, invitați internaționali și public tânăr. Programul ediției 2026 propune opt spectacole de teatru, performance și coregrafie, masterclass-ul de regie cu Lorraine de Sagazan, dialoguri, o seară de cinema, lansări de carte și evenimente în care conversațiile continuă în spații informale.
Showcase-ul TNT, secțiunea centrală a festivalului, reunește creații semnate de tineri absolvenți formați în universități de artele spectacolului din Europa. Vor fi prezentate – AGNUS DEI: Pentimento de un mundo futuro, text și regie Eduardo Guzmán Sánchez (Școala Superioară de Artă Dramatică din Sevilla, Spania), 4 Man Performance Format, text și regie August S. Geerlings (Academia Norvegiană de Teatru, Universitatea Østfold, Norvegia), The Bald One, regie și adaptare Diana Mihalașcu (Universitatea Babeș-Bolyai din Cluj-Napoca, România), Theatre of the Future, regie Alina Pietrăreanu (Universitatea de Arte din Târgu Mureș, România), Femina, concept și coregrafie Tamara Găgeatu și Dreamin’, regie și dramaturgie Carla Oncescu (UNATC „I.L. Caragiale” din București, România), A Microscopic Odyssey, regie Hope Wishart (Academia de Muzică și Artă Dramatică din Londra, Regatul Unit) și I, David, regie Gabrijel Lazić (Academia pentru Teatru, Radio, Film și Televiziune, Universitatea din Ljubljana, Slovenia).
Unul dintre reperele ediției este prezența regizoarei franceze Lorraine de Sagazan. Invitata va susține două sesiuni de masterclass, cu sprijinul Institutului Francez din România, și va participa la TNTalk – Lorraine de Sagazan în dialog cu Octavian Szalad. Discuția va aborda parcursul său artistic, procesul de lucru, relația cu actorii și felul în care se construiește o practică regizorală contemporană.
TNT 2026 deschide și o conversație importantă despre felul în care se învață regia astăzi. TNTalk – Profesori de regie: o școală în tranziție îi aduce la aceeași masă pe, Cristian Ban, Florin Caracala, Bobi Pricop, David Schwartz, într-o dezbatere moderată de Mihai Gligan. Dialogul va aborda transformările școlilor de teatru, noile metode pedagogice, relația dintre educația artistică și scena profesionistă și contextul în care se formează astăzi tinerii regizori.
TNT valorifică energia întâlnirilor prin TNTea Time, TNTrivia & Networking Night, Cinema Night, lansări de carte și evenimentele de deschidere și închidere – contexte relaxate pentru conexiuni și comunitate.
Programul complet este disponibil pe: tntfestival.ro, care funcționează ca spațiu de promovare continuă pentru tinerii artiști, și arhivă digitală. Platforma susține vizibilitatea creatorilor emergenți și extinde prezența TNT dincolo de cele patru zile de festival.
Lansat în 2017, Theater Networking Talents – TNT s-a conturat ca un loc de întâlnire pentru tinerii regizori și creatorii din artele spectacolului. În 2026, festivalul rămâne un spațiu care conectează debutul artistic cu publicul, școlile de teatru, scena profesionistă și rețelele internaționale de colaborare.
TNT este susținut de Ministerul Culturii și Ministerul Educației și Cercetării.
Parteneri: Institutul Francez din România, Institutul Cervantes din București
Sponsori: Recon S.A., Karalis

Urmăriți-ne pe Facebook @theaternetworking și
Instagram @theaternetworkingtalents

Lanțul Umanității | 150 de secunde pentru 150 de ani
2026-07-04 10:00 - 12:00 | Piața William Shakespeare, Str. A. I. Cuza, Craiova, Dolj, România
SCRIEM ISTORIE ÎMPREUNĂ! 150 DE ANI DE CRUCE ROȘIE ROMÂNĂ
Anul acesta, Crucea Roșie Română împlinește o vârstă glorioasă: 150 de ani de umanitate, sprijin necondiționat și speranță adusă în momentele cele mai grele. Este o moștenire uriașă care aparține întregii comunități!
Pentru a celebra așa cum se cuvine acest moment istoric, Filiala Crucea Roșie Dolj te invită să faci parte din cel mai mare gest de solidaritate al acestui an: Lanțul Umanității | 150 de secunde pentru 150 de ani.
Când? Sâmbătă, 4 Iulie 2026 Interval orar: 10:00 – 12:00 Locul de întâlnire: Piața William Shakespeare (Esplanada Teatrului Național „Marin Sorescu”, Craiova)
Ce facem?Ne vom uni mâinile într-un lanț uman simbolic, arătând tuturor că solidaritatea în Dolj este de neclintit. Vrem să demonstrăm că, la fel ca în ultimii 150 de ani, Crucea Roșie este mereu aici: oameni pentru oameni.
Oricine poate fi o verigă! Adu-ți prietenii și familia!Nu trebuie să fii voluntar oficial pentru a susține cauza. Invită-ți prietenii, colegii, părinții sau frații! Prezența voastră va arăta că spiritul Crucii Roșii inspiră întreaga comunitate.
Dress code & Recomandări:
Voluntarii: În tricoul roșu de voluntar (sau cel mai simplu tricou roșu pe care îl aveți).
Invitații: Sunt încurajați să poarte tot un tricou roșu, pentru a păstra tematica cromatică a evenimentului.
Nu uitați să aveți la voi o sticlă cu apă pentru hidratare și protecție solară!
„Fii parte din istorie. Fii veriga care unește comunitatea!”
Haideți să arătăm forța și inima mare a celei mai mari Organizații Umanitate din Lume !Ne vedem sâmbătă, pe 4 iulie!

Festivalul Luminii Craiova 2026
2026-07-04 17:00 - 22:00 | Parcul Nicolae Romanescu, Craiova, Dolj, România
Cu ocazia celei de a IX-a ediții a Festivalului Luminii în Craiova, cercetașii te așteaptă în data de 4 iulie, începând cu ora 17:00, în Parcul Nicolae Romanescu, zona Foișorului Fanfarei!
Festivalul Luminii este un spațiu dedicat creativității, redescoperirii frumuseții lucrurilor mărunte și exprimării artistice. Găzduind ateliere interactive, sesiuni muzicale acustice și multe alte surprize, evenimentul oferă o platformă autentică pentru tinerele talente și pentru toți cei care doresc să împărtășească idei, perspective și momente de lumină.
La Festivalul Luminii, fiecare colț al parcului prinde viață cu activități interactive și pline de creativitate! Te invităm să explorezi toate atelierele pregătite de cercetașii craioveni, unde vei avea de ales de la pictură pe față și henna, până la tras cu arcul și codițe împletite.
Unul dintre punctele centrale din acest an îl constituie zona de robotică a celor de la Soft Horders și Rasky Robotics, locul ideal pentru toți cei pasionați de inovație sau doar curioși să vadă cum arată viitorul!
Te invităm să ni te alături la foișor la 21:00 pentru a te bucura de gulguțele aprinse și de un moment artistic cu muzica și dans pregătit de cercetașii noștri.
Alătură-te și tu, bucurându-te împreună cu noi de frumusețea lucrurilor mărunte!
Fusei aici, făcui asta! Gata oricând!

Petrecerea SEASON pe Aeroportul Craiova
2026-07-04 19:00 - 23:59 | Dolj
4 IULIE | SEASONReady for boarding?
Pentru prima dată în România, platforma Aeroportului Craiova devine scena unei petreceri open-air.
Open gates at 19:00
Cabin crew:From IBIZA DJ ANREYFrom Romania DJ Gabrian & Eli.G& more international DJ To Be Announced
Bilete disponibile pe LiveTickets sau în linkul din secțiunea ,,bilete,,.mesele se rezerva pe WhatsApp: 0755.347.597
18+ event. Acces will not be granted to minors.See you after takeoff

Săptămâna Christopher Nolan
2026-07-09 19:00 - 22:00 | Dolj
Săptămâna Christopher Nolan

Înainte de lansarea unuia dintre cele mai așteptate filme ale anului, The Odyssey, te invităm să redescoperi universul cinematografic al regizorului care a redefinit modul în care trăim filmele pe marile ecrane. Între 9 și 12 iulie, Inspire Cinema îți propune o retrospectivă dedicată lui Christopher Nolan – patru titluri esențiale, patru experiențe care au marcat o generație de cinefili.

The Prestige (2006) – 09 Iulie
Rivalitatea a doi magicieni devine o luptă fără reguli, într-o poveste despre obsesie, iluzie și sacrificiu.

The Dark Knight (2008) – 10 Iulie
Batman se confruntă cu Joker într-un thriller epic despre haos, moralitate și eroul de care avem nevoie.

Inception (2010) – 11 Iulie
Vin în vis în vis. O misiune imposibilă în mintea altcuiva, unde realitatea este doar începutul.

Dunkirk (2017) – 12 Iulie
Tensiunea pură a evacuării de la Dunkerque, spusă într-o experiență cinematografică fără precedent.

Patru filme. Patru povești despre obsesie, sacrificiu, iluzie și timp.
Patru seri de cinema așa cum au fost gândite să fie văzute: pe marele ecran.

O selecție curatoriată de prietenul Inspire, Iulian Fira. Bine cunoscut publicului nostru din serile de Cinemateca, Iulian a ales personal aceste patru filme și va fi prezent înaintea fiecărei proiecții. Te va introduce în universul fiecărui titlu, va împărtăși detalii mai puțin știute din culise, povești despre creație și context, teme recurente și idei care transformă vizionarea într-o experiență completă.
Nu sunt doar proiecții. Sunt seri de dialog, descoperire și pasiune pentru film.

Te așteptăm la Inspire Cinema!
Fie că ești înrăit al lui Nolan sau vrei să (re)descoperi filmele care i-au consolidat reputația, această retrospectivă este ocazia perfectă de a le vedea pe marele ecran, în cea mai bună companie.

Locurile sunt limitate.
Rezervă-ți locul din timp!

Expoziție 2026 Disertație la Artă
2026-07-10 19:00 - 20:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc, în parteneriat cu Facultatea de Teologie Ortodoxă a Universității din Craiova, organizează vineri, 10.07.2026, la ora 19:00, vernisajul expoziției 2026 DISERTAȚIE LA ARTĂ, având binecuvântarea IPS Acad. Prof. univ. dr. Irineu Popa, Arhiepiscopul Craiovei și Mitropolitul Olteniei.
Evenimentul va prezenta pentru prima dată lucrări de disertație realizate în cadrul programului de masterat Pictură-Explorări cromatice, sub coordonarea Lect. univ. dr. Laura Semenov, curatorul acestei expoziții.
Vor expune absolvenții: Andreea Crețan, Lucia Chirvasuță, Angela Mustăcilă, Denisa Negru și Valentin Georgescu.
Lect. univ. dr. Laura Semenov a precizat:„Expoziția „2026 DISERTAȚIE LA ARTĂ” prezintă pentru prima dată în spațiul craiovean lucrări de disertație elaborate în cadrul Facultății de Teologie Ortodoxă de la specializarea Pictură. Absolvenții prezenți în această expoziție sunt foști studenți care au terminat programul de licență în cadrul facultății noastre și care au o continuitate clară în parcursul lor artistic și academic. Lucrările prezente în spațiul expozitiv reprezintă o cercetare artistică serioasă cu trasee interdisciplinare sociale și antropologice, ce s-a dezvoltat pe parcursul celor 2 ani de studii masterale, iar fiecare temă are o semnificație cu totul personală pentru absolvenți.
Expoziția va putea fi vizitată până la jumătatea lunii august 2026.

Seri la Palat - Musical & Film Concert / Adrian Nour
2026-07-10 21:00 - 22:30 | Muzeul de Artă Craiova, Calea Unirii, nr. 15, Craiova, Dolj, România
VINERI, 10 IULIE 2026, ORA 21:00 – „Seri la Palat”MUSICAL & FILM Concert
ORCHESTRA SIMFONICĂ A FILARMONICII „OLTENIA”DIRIJOR: CONSTANTIN GRIGORESOLIȘTI: CRISTINA POPA (soprană), ADRIAN NOUR———În program:Charles Chaplin: This is my songHoward Ashman – Alan Menken/ arr. Andrei Tudor: Little mermaid – “Part of your world”(solistă: Cristina Popa)Jacques Plante: La bohème(solist: Adrian Nour)A. Boublil/C.M. Schönberg: Les miserables – “On my own”(solistă: Cristina Popa)Charles Aznavour: Les deux guitares(solist: Adrian Nour)Alan Menken: Aladdin – “A whole new world”(soliști: Cristina Popa și Adrian Nour)Ennio Morricone: Once upon a time in AmericaFrederick Loewe: My fair lady – “I could have danced all night”(solistă: Cristina Popa)Frederick Loewe: My fair lady – “On the street where you live”(solist: Adrian Nour)James Horner: Titanic suiteLeonard Bernstein: West side stoy – “I feel pretty”(solistă: Cristina Popa)Nacio Herb Brown: Singin’ in the rain(solist: Adrian Nour)Hans Zimmer/Ted Parson: The Lion King SuiteAndrew Lloyd Webber: Fantoma de la Operă(soliști: Cristina Popa și Adrian Nour)Calvin Custer: A tribute to Henry Mancini

Expoziția Internațională de Fotografie Let’s Rock
2026-07-11 11:00 - 12:00 | Muzeul Cărții și Exilului Românesc, Str. 24 Ianuarie nr. 4, Craiova, Dolj, România
Muzeul Cărții și Exilului Românesc găzduiește sâmbătă, 11 iulie 2026, la ora 11.00, vernisajul Expoziției Internaționale de Fotografie Let’s Rock, un proiect artistic dedicat universului rock și forței expresive a imaginii fotografice. Ajunsă la cea de-a treia ediție, expoziția Let’s Rock va fi disponibilă în perioada 11 iulie-18 august 2026.
Inspirată de spiritul unei zile care celebrează una dintre cele mai influente culturi muzicale ale lumii, expoziția propune o incursiune vizuală în universul concertelor, al artiștilor, al publicului și al emoțiilor pe care muzica rock le naște dincolo de scenă. Fiecare fotografie devine o poveste despre energie, libertate, expresivitate și despre legătura profundă dintre artist și spectator.
Ediția din acest an reunește 22 de artiști fotografi din România și din străinătate, confirmând caracterul internațional al proiectului. Dintre aceștia, 18 sunt din România, reprezentând nouă orașe din țară, iar 4 provin din Serbia, Bulgaria și Israel, demonstrând că limbajul fotografiei și spiritul rockului depășesc orice graniță culturală sau geografică.
Expun artiștii fotografi:

Gabriel Amarandei (Iași)
Cristi Nicolae Caval (Târgu Jiu – GJ)

Ioan Ciobotaru (Râmnicu Vâlcea – VL)
Mihaela Eleonora Cojocaru (Craiova)
Sebastian Constantinescu (Craiova – student)
Livia Corcoveanu (Craiova)
Igor Desic (Serbia)
Cristina Marcu (Craiova – student)
Silviu Cristian Mirescu (Craiova)
Ion Claudiu Nețoiu (Baia de Aramă – MH)
Monica Olteanu (Craiova – student)
Iuliana Pașca (Baia Mare – MM)
Diana Pălădescu (Iași)
Ovi D. Pop (Oradea)
Strahinja Rupnijak (Serbia)
Paul Segal (Jerusalem – Israel)
Mariana Scubli (Sighetul Marmației – MM)
Bogdan Ioan Tătaru (Craiova)
Oana Maria Țigănilă (Craiova)
Ovidiu Urziceanu (Calafat – DJ)
Andi Marian Voicu (Craiova)
Zdravka Zlateva (Bulgaria)

„Lets Rock” este mai mult decât o expoziție de fotografie. Este o celebrare a libertății de expresie, a creativității și a unei culturi muzicale care continuă să inspire și să unească oameni din întreaga lume. Prin fiecare imagine expusă, fotografia devine ecoul unei vibrații care nu se stinge odată cu ultimul acord, ci continuă să trăiască în memoria privitorului.
Publicul este invitat să participe la această sărbătoare internațională a fotografiei și a muzicii rock și să descopere, prin imagini spectaculoase, energia unei lumi în care arta, muzica și emoția se întâlnesc într-un dialog fără frontiere.

Simpozionul Internațional de Sculptură Drumuri brâncușiene, ediția a XII-a
2026-07-13 09:00 - 17:00 | Dolj
Teatrul pentru Copii și Tineret Colibri, prin Compartimentul Casa de Cultură Traian Demetrescu, organizează în perioada 13 iulie – 10 august 2026 cea de a XII-a ediție a Simpozionului Internațional de Sculptură Drumuri brâncușiene.
Anul acesta au răspuns apelului nostru 33 de sculptori din 19 țări, cu proiecte sculpturale în marmură, metal și lemn. Tema ediției este În spiritul lui Brâncuși.
Juriul Simpozionului a selectat pentru a fi realizată sculptura cu titlul Portrait of a Girl, lucrare în metal, propusă de către sculptorița Inna Tkachivska, din Ucraina.
Lucrările Simpozionului se vor desfășura în parcarea Centrului Multifuncțional Craiova, începând cu 13 iulie 2026. Spațiul de lucru este deschis publicului, care poate urmări în timp real realizarea lucrării.

Cineplexx Classics: Pirații din Caraibe: La capătul lumii
2026-07-13 19:30 - 22:00 | Cineplexx Craiova, Calea Severinului, nr 61, Craiova, Dolj, România
Cineplexx Classics prezintă: Pirații din Caraibe: La capătul lumii
Pe 13 iulie la Cineplexx de la ora 19:30 se vede pe marile ecrane filmul Jurnalul la un preț special de doar 15 lei/biletul!
Epoca Pirateriei se apropie de sfârșit, iar Lordul Cutler Beckett, cu ajutorul lui Davy Jones și al vasului-fantomă „Olandezul Zburător”, pornește o campanie pentru a distruge pirații. Will Turner, Elizabeth Swann și Căpitanul Barbossa trebuie să reunească cei Nouă Lorzi ai Consiliului Fraților și să-l salveze pe Jack Sparrow, rămas captiv în lumea lui Davy Jones.
Pentru a-l elibera, eroii pornesc într-o misiune periculoasă până la capătul lumii, unde vor înfrunta trădări, alianțe fragile și o bătălie finală ce va decide soarta piraților și a libertății pe mări.
2D SUBTITRAT ÎN LIMBA ROMÂNĂ

Festivalul Internațional „Adrian Păunescu”, ediția a XII-a
2026-07-16 - 2026-07-18 | Locații multiple, Craiova, Dolj, România
În perioada 16–18 iulie 2026, la Craiova și Bârca se desfășoară a XII-a ediție a Festivalului Internațional „Adrian Păunescu”, unul dintre cele mai importante evenimente dedicate operei și spiritului marelui poet. Organizat de Fundația Culturală Iubirea, împreună cu Primăria Municipiului Craiova, Consiliul Local Craiova și Consiliul Județean Dolj, festivalul reunește poeți, artiști consacrați, interpreți de muzică folk și iubitori ai creației lui Adrian Păunescu.
Festivalul debutează joi, 16 iulie, la ora 15:00, la Biblioteca Județeană „Alexandru și Aristia Aman”, cu recitalul de poezie păunesciană, un moment dedicat operei poetului, în spațiul care deschide cele trei zile de manifestări culturale.
În aceeași zi, de la ora 19:00, publicul este invitat la Filarmonica Oltenia Craiova, unde va avea loc Spectacolul Extraordinar, susținut de Nicu Alifantis, Răzvan Mirică și Gemini, într-un dialog artistic despre poezie, muzică și memoria culturală a lui Adrian Păunescu.
Ziua de 17 iulie este dedicată promovării tinerelor talente prin Concursul Național de Muzică Folk, organizat începând cu ora 11:00, la Filarmonica Oltenia Craiova. Festivitatea de premiere va avea loc de la ora 14:00, iar seara, de la ora 18:00, festivalul continuă la Bârca, cu un moment artistic și o vizită la casa părintească a poetului Adrian Păunescu, într-un gest de recuperare afectivă și culturală a rădăcinilor sale.
Teatrul de Vară din Parcul „Nicolae Romanescu” va găzdui sâmbătă, 18 iulie, de la ora 19:00, Cenaclul Flacăra, într-o ediție aniversară care readuce pe aceeași scenă nume reprezentative ale muzicii folk și invitați speciali. Printre artiștii prezenți se numără Mircea Vintilă, Mircea Baniciu, Andrei Păunescu și trupa Totuși, Aurel Șescu, Ionel Tănase, Maria Măgirescu, Adriana Păunescu, Cristian Buică, Magda Pușkaș, Alexandra Păunescu-Șerban Band, Emeric Imre, alături de Marius Roje (pian), Cătălin Ștepa, Majay Gyözo, Mădălina Amon, Generația Folk, Alina Amon, Adriana Margalina, Dan Vână și Walter Ghicolescu.
Ediția din acest an reafirmă misiunea Festivalului Internațional „Adrian Păunescu” de a păstra vie moștenirea literară și artistică a poetului, de a susține creația autentică și de a oferi tinerilor interpreți un spațiu de afirmare, în spiritul valorilor promovate de Cenaclul Flacăra.
Accesul este liber la toate evenimentele din cadrul festivalului. Pentru Spectacolul Extraordinar din 16 iulie, invitațiile gratuite pot fi ridicate de la Filarmonica Oltenia Craiova, începând cu 22 iunie 2026, în limita locurilor disponibile.
Vă invităm să fiți alături de noi, între 16 și 18 iulie 2026, la Craiova și Bârca, pentru trei zile în care poezia, muzica și memoria lui Adrian Păunescu vor reuni generații întregi în jurul acelorași valori: iubirea, cultura și libertatea prin artă.

Expoziție „Dialoguri imaginare cu Brâncuși: Extinderea limitelor expresiei artistice”
2026-07-16 19:00 - 20:30 | Gloriæ Art Gallery, Str. Alexandru Macedonski, Nr. 49, Craiova, Dolj, România
Vernisaj expoziție „Dialoguri imaginare cu Brâncuși: Extinderea limitelor expresiei artistice”
ARTISTE PARTICIPANTE: Alexandra Brînzac, Lorena Cocioni, Miruna Copăcel, Andreea Grigoraș, Ana Ionescu, Ana Pascu
Vă așteptăm joi, 16 iulie, de la ora 19:00, la GLORIÆ Art Gallery, la vernisajul expoziției colective „Dialoguri imaginare cu Brâncuși: Extinderea limitelor expresiei artistice”, eveniment ce aduce împreună șase artiste tinere și emergente cu o practică artistică bine articulată.
Curatoriată de Gloria Berceanu și Valentin Boiangiu, expoziția explorează modul în care moștenirea brâncușiană continuă să genereze noi direcții de reflecție și expresie în arta contemporană.

Vernisaj: Joi, 16 iulie 2026, ora: 19:00-20:30 + Artist Talk GLORIÆ Art GalleryStrada Alexandru Macedonski nr. 49
Expoziția rămâne deschisă până pe 15 septembrie 2026. Acces gratuit.

Pe durata expoziției vom desfășura o serie de activități conexe cu acces gratuit: tururi ghidate; ateliere creative; o masă rotundă deschisă publicului (15 septembrie), moderată de curatorii expoziției: Gloria Berceanu și Valentin Boiangiu.

Un proiect cultural inițiat de Asociația Empower Art & Artists, în parteneriat cu Fundația SerArte și GLORIÆ Art Gallery.
Proiect cultural co-finanțat de Ministerul Culturii.
***Parteneri principali: Fundația SerArte, GLORIÆ Art Gallery.Parteneri instituționali: Muzeul de Artă Craiova, Centrul de Cercetare, Documentare și Promovare „Constantin Brâncuși”.Parteneri media: RFI România, Radio România Cultural, Empower Artists, Urban, The Institute, Feeder, Amo News, ArTeVezi, Modernism, IQads.

***Asociația Empower Art & Artists urmărește să sprijine și să promoveze artiștii și specialiștii în domeniul artelor vizuale prin desfășurarea de proiecte și activități care pun în valoare potențialul artistic din România, urmărind simultan să faciliteze accesul unui public cât mai numeros la arta contemporană.
Asociația a deschis seria de proiecte cu publicația bilingvă online Empower Artists(https://empowerartists.org/) care radiografiază manifestările artistice de pe scena de artă românească.
În 2024 a publicat primul număr tipărit al revistei Empower Artists – „Timișoara 2023 – O Retrospectivă/A Retrospective”, iar în 2025 a publicat cel de-al doilea număr – Digital Media & Hybrid Forms,curatoriat de Călin Man (reVoltaire).
Un al doilea proiect relevant este proiectul „Going Digital – Embracing New Visions and Perceptions of Art”, cofinanțat de AFCN, sesiunea II martie 2023, curatoriat de Călin Man, proiect care a scos arta din spațiile convenționale și a adus-o mai aproape de public printr-o serie de expoziții de artă digitală proiectată direct pe televizoarele din magazinele Altex și Media Galaxy din orașele București, Brașov și Constanța.
Este co-organizatorul expoziției itinerante „Permanent World Encyclopedia”, curatoriată de Norbert Filep, un demers care urmărește promovarea noii generații de artiști la nivel național. Proiectul a durat 8 luni. A debutat în septembrie 2024, la Muzeul Banatului Montan din Reșita și s-a încheiat pe 19 aprilie 2025. Dela Reșița expoziția a fost prezentată la Gloriae Art Gallery (Craiova), la Muzeul de Artă din Brașov, în Cartierul Creativ (Piața Amzei, București) și la Fundația Culturală Ilfoveanu și Badea din Pitești.
Cel mai recent proiect este „Breaking the Silence: A Visual Narrative on Emotions Left Unspoken”, cofinanțatde AFCN, care a adus în prim-plan un subiect delicat – depresia, printr-o amplă manifestare artistică desfășurată într-un spațiu neconvențional.
GLORIÆ Art Gallery este situată în centrul istoric al Craiovei, pe str. Alexandru Macedonski nr. 49 și poate fi vizitată în zilele de joi, vineri și sâmbătă între orele 12:00 și 16:00.
De la inaugurare, GLORIÆ Art Gallery s-a impus ca un reper al artei contemporane din zona de sud a țării, prezentând expoziții dedicate unor artiști precum Vincenzo Bianchi, Sorin, Adrian și Nicu Ilfoveanu sau Marilena Preda Sânc, Roxana Trestioreanu, Aurora Király și Elena Scutaru, proiecte curatoriate de Ruxandra Demetrescu. În paralel, galeria a derulat inițiative în colaborare cu parteneri culturali, precum Empower Artists și Arta Prezentului în cadrul expoziției “Permanent World Encyclopedia”, curatoriată de Norbert Filep și ediția din 2025 a Festivalului de Dans Contemporan CONNECT, realizată împreună cu Asociația Delazero.GLORIÆ a participat, de asemenea, la două ediții ale Nopții Albe a Galeriilor și târgul RAD Art Fair 2025 și 2026, consolidându-și rapid prezența în rețeaua instituțiilor independente de artă contemporană din România.

Cineplexx Classics Kids: The Little Mermaid
2026-07-17 18:30 - 20:30 | Cineplexx Craiova, Calea Severinului, nr 61, Craiova, Dolj, România
Cineplexx Classics prezintă: The Little Mermaid
Pe 17 iulie la Cineplexx de la ora 18:30 se vede pe marile ecrane filmul The Little Mermaid la un preț special de doar 15 lei/biletul!
Ariel, fiica cea mai mică a regelui Triton, trăiește într-un regat subacvatic plin de culoare și mister. Deși este înconjurată de frumusețea oceanului, ea se simte atrasă irezistibil de lumea oamenilor și de obiectele lor fascinante, pe care le colecționează alături de prietenul ei loial, Flounder.
În ciuda avertismentelor tatălui său și ale lui Sebastian, Ariel își urmează curiozitatea și ajunge să îl salveze pe prințul Eric în timpul unei furtuni. Acest moment îi schimbă destinul: deși Eric nu își amintește chipul salvatoarei sale, vocea ei îi rămâne întipărită în suflet.
Condusă de dorința de a fi alături de el și de a descoperi viața de pe uscat, Ariel face un pact periculos cu vrăjitoarea mării, Ursula. Însă magia are întotdeauna un preț, iar alegerile ei vor declanșa o poveste despre curaj, sacrificiu și puterea de a-ți urma visurile.
O aventură clasică Disney despre iubire, libertate și descoperirea propriei voci.
2D DUBLAT ÎN LIMBA ROMÂNĂ

Seri la Palat - Seară vieneză
2026-07-17 21:00 - 22:30 | Muzeul de Artă Craiova, Calea Unirii, nr. 15, Craiova, Dolj, România
SEARĂ VIENEZĂ/ Palatul JEAN MIHAILVINERI, 17 IULIE 2026, ORA 21:00
DIRIJOR: CONSTANTIN GRIGORE
SOLISTĂ: DIANA JIPA – vioară———-În program:J. Strauss Jr:– Uvertura operetei ”Liliacul”– Kaiser-Waltz– Ohne Sorgen Polka– Auf der Jagd Polka– Tik-Tak Polka– Feuerfest Polka francaise– Under Donner und Blitz– Valsul „Dunărea albastră”
– Émile Waldteufel: Valsul patinatorilor– Pablo de Sarasate: Fantezia “Carmen” pentru vioară și orchestră– Camille Saint-Saëns: Introducere și Rondo Capriccioso pentru vioară și orchestră———-ORCHESTRA SIMFONICĂ A FILARMONICII “OLTENIA

Pop-rock & Soundtracks
2026-07-22 21:00 - 22:00 | Biblioteca Județeană Alexandru și Aristia Aman, Str. M. Kogălniceanu, nr. 9, Craiova, Dolj, România
Filarmonica „Oltenia” Craiova și Biblioteca Județeană “Alexandru și Aristia Aman” vă invită la o producție estivală specială, care îmbină frumusețea muzicii corale cu energia marilor hituri moderne și nostalgia cinematografică.
Miercuri, 22 iulie 2026, începând cu ora 21:00, Esplanada Bibliotecii Județene „Alexandru și Aristia Aman” devine scena unui concert memorabil: POP-ROCK & SOUNDTRACKS.Proiectul aduce în prim-plan Corala Academică a Filarmonicii „Oltenia”, propunând publicului un repertoriu dinamic, accesibil și spectaculos.
Programul include reinterpretări corale originale ale unor piese iconice din muzica pop-rock universală și din cele mai îndrăgite coloane sonore de film.
În program: Versiuni vocale din repertoriul: Queen • Michael Jackson • Imagine Dragons • Disney Soundtracks • Lionel Richie
Echipa artistică: • Dirijor: EDUARD DINU • CORALA ACADEMICĂ pregătită de dirijorii Mihail ȘTEFĂNESCU, Pavel ȘOPOV • Pian: CORINA STĂNESCU • Percuție: ANNA TOVARNYTSKA • Chitară Bas: CIPRIAN CÎTU
Vă așteptăm să petrecem o seară de iulie, savurând muzica preferată într-o atmosferă relaxată, dar plină de rafinament.

Lansare de carte „Tata mare” - Sorin Popa Popescu
2026-07-24 16:00 - 17:00 | Biblioteca Județeană Alexandru și Aristia Aman, Str. M. Kogălniceanu, nr. 9, Craiova, Dolj, România
Biblioteca Județeană „Alexandru și Aristia Aman” vă invită vineri, 24 iulie 2026, la lansarea volumului „Tata mare”, semnat de scriitorul Sorin Popa Popescu. Evenimentul va avea loc începând cu ora 16.00, în sala „Acad. Dinu C. Giurescu” a Bibliotecii Județene. La eveniment vor fi prezenți: Nadia Fărcaș, Mircea Pospai, Emil Boroghină, Dinică Ciobotea, Manolea Gheorghe, Mihai Popescu, Ion Mogoș.
Maestrul violoncelist Mircea Suchici și soprana Nadia Domnicu vor oferi momente muzicale celor prezenți la eveniment.
„Tata Mare: Din ciocan și nicovală e un emoționant omagiu adus celui care l-a format pe autor cu înțelepciune populară pentru viața niciodată ușoară pe Pământ. Titlurile capitolelor au farmecul frust al vremilor vechi, pline de viață, istorie, învățăminte și anecdote hâtre cum numai un oltean ori moldovean știe. E demn urmaș al vecinului, acum Muzeul Marin Sorescu– parcă sunt titluri de poezii din fascinanta lume a comunei natale Bulzești, eternizată în stihuri de foc ale memoriei literare române în La Lilieci!
Stilul popular fascinează prin oralitate, ca o discuție între prieteni la focul magic al căminului cu umbre pline de amintiri. Povestea în poveste în încă o poveste farmecă lectorul, creând o febrilă așteptare. Ne delectăm cu dialectul frust oltenesc în cromatica finală a atmosferei. Afirmăm, cu certitudinea experienței, că olteanul Sorin Popescu e un scriitor matur de la prima sa carte – amintiri au toți, dar puțini le pot reda cu așa talent și farmec!” – Eugen Cojocaru, autorul volumului.

Lansare de carte „Proiectul Origini” - Robert Behr
2026-07-25 11:30 - 12:30 | Biblioteca Județeană Alexandru și Aristia Aman, Str. M. Kogălniceanu, nr. 9, Craiova, Dolj, România
Biblioteca Județeană „Alexandru și Aristia Aman” vă invită sâmbătă, 25 iulie 2026, la lansarea volumului „ Proiectul Origini”, semnat de scriitorul Robert Behr. Evenimentul va avea loc începând cu ora 11.30 în sala „Acad. Dinu C. Giurescu” a Bibliotecii Județene. La eveniment vor fi prezenți reprezentanții Editurii Cristian PlusArt, alături de invitatul special Victor Martin.
„Proiectul Origini este mai mult decât o poveste despre cucerirea spațiului. Este o reflecție despre iubire, sacrificiu și dorința noastră, a oamenilor, de a ne depăși limitele fără a ne pierde umanitatea.
Robert Behr oferă astfel cititorului, prin cartea de față, nu numai o aventură captivantă, dar și o invitație la reflecție asupra viitorului speciei și a locului nostru în vastitatea universului.
Într-o epocă în care literatura science fiction este adesea dominată de spectaculos și de efecte de suprafață, Proiectul Origini își găsește forța în dimensiunea sa profund umană.
Dincolo de stele, de laboratoare și de promisiunea viitorului, romanul ne amintește că adevărata origine a tuturor marilor aventuri rămâne omul.” – Cristian Dumitru, director Editura Cristian PlusArt.

Tabăra Micilor Exploratori
2026-07-27 17:00 - 20:00 | Dolj
Tabăra Micilor Exploratori – patru seri de aventură, învățare și creativitate în mijlocul naturii
27 – 30 iulie | 17:00 – 20:00
Vara aceasta, copiii sunt invitați să pornească într-o experiență educativă și recreativă de neuitat, în cadrul Taberei Micilor Exploratori, un program dedicat descoperirii naturii prin joacă, creativitate și activități interactive.
Desfășurată în perioada 27 – 30 iulie,în Centrul Comercial Auchan Craiovița, tabăra reunește 15 mici exploratori care vor avea ocazia să învețe despre pădure și viețuitoarele sale, să participe la ateliere creative și să petreacă timp de calitate alături de specialiști și de alți copii pasionați de natură.
Pe parcursul celor patru zile, participanții vor lua parte la o serie de activități tematice:
27 iulie – Atelierul „Secretele Pădurii”, susținut în cadrul proiectului Caravana Pădurii, prin care copiii vor descoperi importanța pădurilor, rolul arborilor în natură și diferențele dintre speciile de foioase și conifere, prin jocuri și activități interactive. Caravana Pădurii este un program de educație forestieră care îi apropie pe cei mici de natură prin experiențe practice și metode atractive de învățare.
28 iulie – Atelier de creație prin împâslire, în cadrul căruia fiecare copil își va realiza propria ciupercuță inspirată din universul pădurii, dezvoltându-și îndemânarea și imaginația.
29 iulie – Atelierul „Insectele Pădurii”, susținut de specialiști ai Muzeului Științele Naturii, unde participanții vor explora fascinanta lume a insectelor prin prezentări interactive, activități creative și fișe tematice.
30 iulie – Atelier de colaje și colorare creativă, folosind figurine din lemn, hârtie și elemente decorative inspirate din natură, pentru realizarea unor lucrări originale care vor păstra vie amintirea acestei experiențe.
Pe lângă atelierele educative, fiecare zi va include jocuri de echipă, provocări și activități recreative, sesiuni de pictură pe față, surprize și multe momente de voie bună. Animatorii vor fi prezenți zilnic pentru a crea o atmosferă dinamică, relaxată și prietenoasă.
La finalul taberei, fiecare participant va primi Diploma de Mic Explorator al Naturii, ca recunoaștere a implicării și a cunoștințelor dobândite.
Tabăra Micilor Exploratori este mai mult decât o serie de ateliere – este o invitație adresată copiilor de a descoperi natura prin experiențe practice, de a-și dezvolta creativitatea, spiritul de echipă și curiozitatea, transformând vacanța de vară într-o aventură memorabilă.
Mulțumim Carvana Pădurii, Creative Habit Studio, Museul Științele Naturii Craiova și Magic Hobby pentru participare!
Informații utile

Perioada: 27 – 30 iulie
Program: zilnic, între orele 17:00 – 20:00
Număr de participanți: 15 copii
Vârsta de participare 7-12 ani.
Participarea este gratuită, în limita locurilor disponibile, pe baza înscrierii.

Înscrieri și informații suplimentare: 0775 518 381.
Vă așteptăm să explorăm împreună magia pădurii!

Cineplexx Classics: Troia
2026-07-27 19:30 - 22:00 | Cineplexx Craiova, Calea Severinului, nr 61, Craiova, Dolj, România
Cineplexx Classics prezintă: Troia
Pe 27 iulie la Cineplexx de la ora 19:30 se vede pe marile ecrane filmul Jurnalul la un preț special de doar 15 lei/biletul!
De-a lungul istoriei, războaiele au fost purtate pentru putere, onoare sau iubire. În Grecia antică, iubirea dintre Paris, prințul Troiei, și Elena, regina Spartei, declanșează un conflict devastator între greci și troieni.
Regele Agamemnon pornește războiul nu doar pentru onoarea fratelui său, ci și pentru dorința de cucerire. În fața Troiei apărute ca o fortăreață de necucerit, singura speranță a grecilor este Ahile, cel mai mare războinic al vremii, un om condus de dorința de glorie, dar a cărui soartă va fi schimbată de iubire.
2D SUBTITRAT ÎN LIMBA ROMÂNĂ

Tradițiile Verii în Satul Doljan
2026-07-30 11:00 - 15:00 | Galeriile Cromatic, str. Al. Macedonski, nr. 28, Craiova, Dolj, România
Fii parte din “povestea de vară” a Secției pentru Conservarea și Promovarea Culturii Tradiționale din cadrul Centrului Județean de Cultură și Artă Dolj!
,,Tradiţiile Verii în Satul Doljan” – Program educativ de conservare și promovare a patrimoniului cultural tradițional în rândul copiilor
Centrul Județean de Cultură și Artă Dolj, Secția pentru Conservarea și Promovarea Culturii Tradiționale Dolj pregătește două zile dedicate copiilor, tradițiilor și obiceiurilor de vară, în ateliere tip “școală de vară”. Proiectul este organizat cu sprijinul Consiliului Județean Dolj.
Sub genericul “Tradițiile verii în satul doljean”, copiii din cadrul atelierelor de pictură desfășurate în parteneriat cu Asociația “Seniori Art” și “Cromatic Art Studio” vor participa, de această dată, la întâlnirea cu lumea satului estival. Alături de ei așteptăm și alți copii care vor să fie împreună cu noi și care se pot înscrie la numerele de telefon 0351/176984 sau 0351/176985, în limita a 15 locuri / zi.
Participarea este gratuită, iar cei care doresc se pot înscrie în ambele zile.
Școala de vară “Tradițiile verii în satul doljean” se va desfășura la Galeriile “Cromatic” din strada Alexandru Macedonski, nr. 28, în zilele de joi și vineri – 30 și 31 iulie, în intervalul orar 11:00 – 15:00.
Într-un mod interactiv copiii vor afla de la prietenii lor mai mari informații despre facerea pâinii, Sânziene, Caloian, Paparude, tradiții de Sfântul Ilie. Vor avea acces la fotografii și imagini video din arhivă, vor vedea și înregistrări ale Festivalului „Tradițiile verii“ pentru a-i familiariza cu lumea copilăriei la sat, cu tradiții și obiceiuri pe care le pot împărtăși cu alți copii dar și cu părinții lor, aduse pe scenele Craiovei din anul 2012.
Vă așteptăm cu drag!

Dezvoltare • Networking • Degustare - Mindset și Dezvoltare Personală
2026-08-05 19:30 - 21:30 | Enoteca Social Bar, Calea Bucuresti 78a, Cladire de birouri Electroputere Parc, Craiova, Dolj, România
Craiova: Dezvoltare • Networking • Degustare – Mindset si Dezvoltare Personala
Enoteca Social Bar, Craiova, Calea București
miercuri, 5 august, ora 19:30
Pe 5 august, te invităm la prima ediție Dezvoltare • Networking • Degustare din Craiova.
Dezvoltare • Networking • Degustare este o experiență care îmbină dezvoltarea personală cu networking-ul și degustarea de vin, într-un cadru relaxat.
La prima ediție din Craiova vom discuta despre Mindset și Dezvoltare Personală.
Fiecare ediție este construită în jurul unui subiect și îmbină trei componente:
Dezvoltare – un workshop interactiv, bazat pe exemple practice.
Networking – oportunitatea de a cunoaște oameni noi.
Degustare – două pahare de vin incluse.

Stand-up Comedy cu Paul Mirea și George Țintă
2026-08-07 20:00 - 21:30 | Dolj
Craiova: Stand-up Comedy cu Paul Mirea și George Țintă
Ribs HOUSE, Craiova
Strada Basarabia 21c, Craiova 200212
vineri, 7 august, ora 20:00
#CRAIOVA Ești gata de show?
Paul Mirea și George Țintă, ne fac o vizită pe 7 August!
Unde? Ribs House Craiova
Rezervări 0765 99 66 19 / bilet 50
Ne vedem la Show!
Vino cu prietenii să fie gașca mare!
––
Eveniment recomandat 16+

Stand-up comedy - Best of Toma & Popesco
2026-08-10 20:30 - 22:00 | Enoteca Social Bar, Calea Bucuresti 78a, Cladire de birouri Electroputere Parc, Craiova, Dolj, România
Craiova: Stand-up comedy – Best of Toma & Popesco
Enoteca Social Bar, Craiova
Calea București
luni, 10 august, ora 20:30
Te-ai trezit vreodată spunând „o știi pe aia cu…” urmat de o glumă pe care o știai de la stand-up?
Ți-e dor să mai auzi o dată glumele la care ai râs cel mai tare? Toma și Popesco sunt comedianții tăi preferați? Îți place pur și simplu să râzi? Vrei să vezi cel mai bun material al lor într-un singur show? Perfect! Atunci show-ul ăsta e pentru tine!
Toma și Cristi Popesco te așteaptă la o seară de stand-up comedy Best Of, presărată cu cele mai bune glume. Tot ce trebuie să faci tu este să-ți iei biletele din timp, ca să fii sigur că prinzi loc!

Puppets Occupy Street 2026 - Stardust Edition
2026-08-25 10:00 - 22:00 | Locații multiple, Craiova, Dolj, România
Puppets Occupy Street 2026 – Stardust Edition
Pe vremuri, într-un oraș plin de magie și creativitate, păpușile au prins viață pentru a spune cele mai încântătoare povești… 🏰🧚‍♀️🐉 În 2026, Teatrul Colibri vă invită la cea de-a 13-a ediție a Festivalului Puppets Occupy Street, care se va desfășura la Craiova în perioada 25 august – 1 septembrie 2026. Tema ediției din acest an va fi STARDUST! Festivalul se va desfășura pe mai multe secțiuni (spectacole & happenings; ateliere; concerte; expoziții; arte plastice și vizuale, instalații; scurtmetraje & animații) și va include teatru stradal, spectacole de păpuși, reprezentații bazate pe mișcare, experiențe interactive sau orice poate aduce un strop de uimire în orașul Craiova!

Puppets Occupy Street – Stardust Edition 2026
––
Puppets Occupy Street este primul festival de arta animației din România care se desfășoară exclusiv în spații neconvenționale, creat pentru comunitate, ce aduce la un loc companii de teatru private din țară și din străinătate, încurajând astfel parteneriatul public-privat. Prima ediție a avut loc în anul 2014.

Festivalul este finanțat integral de Primăria și Consiliul Local Craiova și organizat de Teatrul pentru copii și tineret Colibri.
Scopul Puppets Occupy Street este de a promova arta animației în comunitate și de a genera accesibilitate la actul artistic către toate categoriile de vârstă și toate grupurile socio-profesionale.

Stand-Up Fight cu Vio și Mălăele | Stand Up Comedy Show
2026-08-30 20:30 - 22:00 | Enoteca Social Bar, Calea Bucuresti 78a, Cladire de birouri Electroputere Parc, Craiova, Dolj, România
Craiova: Stand-Up Fight cu Vio și Mălăele | Stand Up Comedy Show
Enoteca Social Bar, Craiova
Calea București
duminică, 30 august, ora 20:30
Accesul este permis doar persoanelor peste 18 ani.
În colțul din stânga: Vio. În colțul din dreapta: Bogdan Mălăele. Fără arbitri, fără reprize de respiro, doar glume care lovesc direct la ficatul stresului. La final, singurii care ies șifonați sunt mușchii feței de la atâta râs.
Vă așteptăm la un spectacol de stand-up comedy alături de Vio Dragu și Bogdan Mălăele.
Dacă nu ai făcut 18 ani, nu ai voie la noi din păcate… Dar hei, măcar bucură-te de tinerețe!

Spectacol aniversar 30 de ani de activitate Cristian Bănățeanu - „Bun găsit, oameni voioși”
2026-09-15 19:00 - 20:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Teatrul pentru Copii și Tineret Colibri Craiova – Secția Folclor „Maria Tănase” invită publicul la unul dintre cele mai importante evenimente folclorice ale toamnei: spectacolul aniversar „Bun găsit, oameni voioși”, dedicat celor 30 de ani de activitate artistică ai interpretului Cristian Bănățeanu.Evenimentul va avea loc marți, 15 septembrie 2026, de la ora 19:00, pe scena Sălii „Amza Pellea” a Teatrului Național „Marin Sorescu” din Craiova, și promite să fie o adevărată sărbătoare a muzicii populare românești, în care tradiția, emoția și bucuria reîntâlnirii cu publicul se vor împleti într-un spectacol memorabil.De-a lungul celor 30 de ani de carieră, Cristian Bănățeanu și-a construit un parcurs artistic bazat pe autenticitate, respect față de valorile tradiționale și dragoste pentru cântecul popular românesc. Prin vocea sa caldă și repertoriul bine ales, artistul a cucerit publicul din întreaga țară, devenind una dintre vocile reprezentative ale Olteniei.Aniversarea sa va reuni pe aceeași scenă personalități marcante ale muzicii românești, într-un spectacol conceput ca o sărbătoare a prieteniei, a respectului dintre artiști și a valorilor autentice care unesc generații de iubitori ai folclorului.Invitații speciali ai serii sunt: Mioara Velicu, Marcel Pavel, maestrul Nicolae Botgros, Nicușor Iordan, Reea Iovan și Ansamblul de Dans Popular „Maria Tănase” al Centrului Județean de Cultură și Artă Dolj.Pe scenă îi vor fi alături și colegii săi din cadrul Secției Folclor „Maria Tănase” a Teatrului pentru Copii și Tineret Colibri Craiova: Mariana Ionescu Căpitănescu, Constantin Enceanu, Lavinia Bîrsoghe, Liliana Popa, Marius Măgureanu, Aneta Șișu, Manuela Motocu și Liviu Dică, artiști care vor oferi publicului un spectacol de înaltă ținută artistică.Atmosfera de sărbătoare va fi întregită de Orchestra Secției Folclor „Maria Tănase”, sub bagheta dirijorului Ion Cristian Munteanu, iar momentele coregrafice vor purta semnătura maestrului Ionel Garoafă. Gazda serii va fi îndrăgitul actor și realizator Văru’ Săndel, care va conduce publicul printr-o călătorie plină de emoție, umor și voie bună.Mai mult decât un spectacol aniversar, „Bun găsit, oameni voioși” este un omagiu adus folclorului românesc și oamenilor care îl duc mai departe prin talent, pasiune și dăruire. Va fi o întâlnire între generații de artiști și spectatori, o seară în care cântecul, dansul și tradițiile românești vor demonstra, încă o dată, că rămân un reper al identității noastre culturale.Biletele sunt disponibile pe EVENTBOOK.RO și la Agenția Teatrului pentru Copii și Tineret Colibri Craiova. Informații la tel: 0251 412 473.

Concert Trooper
2026-09-18 19:00 - 23:00 | Cinema Patria, Str. A. I. Cuza, nr.15, Craiova, Dolj, România
Trooper va marca 30 de ani de activitate printr-un turneu major ce va ajunge în nu mai puțin de 28 de orașe.
Trooper a lansat 12 albume de studio, a cântat pentru mai mult de 1.000.000 de oameni, în peste 1000 de concerte, şi a urcat pe scenă alături de Iron Maiden, Scorpions, Deep Purple, Judas Priest, Whitesnake, Europe, Manowar, Nazareth, WASP, Sepultura, Prodigy etc.
Copiii sub 7 ani au intrare gratuită. Cei peste 7 ani au nevoie de un bilet valid.

CLASSIC vs POP
2026-09-19 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
CLASSIC vs POP
Filarmonica Oltenia Craiova
19 Septembrie 2026 ora 19:00
PRESALE PANA PE 20 AUGUST!
V-ați imaginat vreodată cum ar suna legendarele hituri pop interpretate cu noblețea și rafinamentul muzicii clasice? Vă invităm la un concert cu adevărat special, o seară în care granițele dintre genuri dispar, lăsând loc doar emoției pure și bucuriei de a asculta muzică de cea mai înaltă calitate.
Vioara și pianul își dau întâlnire pentru a vă purta într-o călătorie sonoră fascinantă. Protagoniștii acestei seri sunt doi muzicieni de excepție ai scenei românești: Natalia Pancec (vioară) – sef partida la prestigioasa Filarmonică „George Enescu” – și renumitul pianist Andrei Licăreț. Cu o virtuozitate desăvârșită și o chimie de neegalat, cei doi artiști vor transforma fiecare notă într-o poveste captivantă.
Un repertoriu care unește generații, programul este gândit ca o fuziune spectaculoasă. Veți fi fascinați de eleganța atemporală a capodoperelor semnate de Johann Sebastian Bach, pentru ca apoi să fiți surprinși de adaptări instrumentale pline de energie ale celor mai mari hituri mondiale.
Pregătiți-vă să redescoperiți, pe corzi și clape, piese care au făcut istorie:
Ritmurile inconfundabile ale lui Michael Jackson
Armoniile perfecte marca ABBA
Atmosfera vibrantă și melancolică de la Coldplay
Mai mult, seara rezervă momente speciale de nostalgie pentru publicul românesc, cu interpretări emoționante ale celor mai frumoase balade Holograf și o variantă explozivă, de neratat, a celebrului hit global „Dragostea din tei” (O-Zone).
Fie că sunteți un meloman pasionat de rigoarea muzicii clasice sau un iubitor al ritmurilor moderne, Classic vs Pop este o experiență care vă va cuceri din prima clipă, aducând muzica direct în sufletul dumneavoastră.
🎟️ Biletele sunt limitate. Asigurați-vă locul acum și lăsați-vă purtați de magia unei seri de neuitat!

Vizionarii
2026-09-20 16:00 - 18:00 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
VIZIONARII 2026
Teatrul National „Marin Sorescu” Craiova

20 Septembrie 2026 ora 16:00
Acad.Alexandru Vlad Ciurea vorbește despre „Puterea rugăciunii și miracolul vindecării prin credință”
Rugăciunea nu e doar un act de credință, ci o energie care vindecă. Acad.Alexandru Vlad Ciurea explică cum, în timpul rugăciunii, creierul își schimbă frecvența: scade frica, crește pacea, iar corpul primește semnalul refacerii.
Sunt vindecări pe care știința nu le poate explica..Când medicina își atinge limitele, începe domeniul lui Dumnezeu.
Prof.univ.dr.Dumitru Constantin Dulcan dezvaluie „Formula Tinereții”. Dl profesor dezvăluie că secretul tinereții nu stă în creme sau genele moștenite, ci în modul în care gândim și simțim.
Când trăim în iubire, recunoștință și sens, celulele noastre primesc semnalul vieții, nu al degradării.
Tinerețea nu e o vârstă, ci o stare de conștiință: o minte senină, o inimă bună și un suflet recunoscător pot întineri chiar și materia.
Psiholog dr., Gina Chiriac dezvaluie „Aurul invizibil al sufletului- Atenția!” Dna.psih.dr. vorbește despre cel mai prețios dar al omului modern: prezența!
Ceea ce privim, crește. Ceea ce iubim prin atenție, prinde viață.
Într-o lume care ne fură privirea, adevărata vindecare începe acolo unde ne întoarcem atenția către noi înșine, către inimă, către prezent.
